Redeschiderea școlilor rămâne sub semnul întrebării. Când vor afla elevii dacă se întorc în bănci.
Elevii vor afla dacă se vor întoarce în bănci abia pe 2 februarie. Decizia depinde de evoluţia ratei de infectare cu Covid-19. Dacă o localitate este în scenariul verde, şcolile vor fi redeschise. Dacă rata de infectare depăşeşte 3 la mia de locuitori, cursurile continuă în online.
Redeschiderea școlilor în România rămâne sub semnul întrebării. Florin Cîţu spune că vom avea o decizie finală abia pe 2 februarie. Totul depinde de evoluţia pandemiei."Urmărim ce se întâmplă cu situaţia epidemiologică. Dacă avem o înrăutăţire a situaţiei, vom lua o decizie pe 2 februarie. Eu personal vreau ca şcolile să fie redeschise, ca economia să fie redeschisă.", a spus premierul României.Elevii vor reveni fizic în bănci, doar dacă localitatea în care trăiesc se află în scenariul verde. Dacă este în scenariul galben vor merge la şcoală doar elevii din ciclul primar, clasele terminale şi copiii de grădiniţă. În scenariul roşu, nu se deschid decât grădiniţele şi clasele din ciclul primar. Asta se va întâmplă acolo unde rata de infectare este de peste 3 cazuri la mia de locuitori.